Warriors of Future

Warriors of Future er en hongkongkinesisk science fiction- og actionfilm fra 2022 regissert av Ng Yuen-fai (hans regidebut). Filmen er satt til fremtiden, nærmere bestemt i 2055 og en verden som er delvis ødelagt av krig og global oppvarming. En meteor som lander i Hongkong bringer med seg en fremmed organisme. Organismen viser seg å utgjøre en stor trussel, både for byen og verden forøvrig. En spesialstyrke blir satt inn, men blir nær utryddet i kampen. Underveis oppdages en konspirasjon. Hovedrollene spilles av Louis Koo, Sean Lau og Carina Lau.

Warriors of Future ble den mest innbringende lokalproduserte filmen i Hongkong i 2022. I konkurranse med internasjonale filmer havnet den på tredjeplass, slått av de to amerikanske filmene Top Gun: Maverick og Avatar: The Way of Water. Filmen innbrakte en sum tilsvarende ca 100 millioner amerikanske dollar i Kina, men ble ikke blant de ti mest innbringende filmene i 2022. 

Filmen har blitt beskrevet som den mest omfattende og en av de dyreste filmproduksjonene i Hongkong til da. Den ble påbegynt i 2017 og skulle etter planen lanseres i 2019, men ble forsinket i tre år.

Roller 

 Louis Koo – Tyler (), et medlem av B-16s luftstyrke og ekspert i å manøvrere kampfly
 Sean Lau – Johnson Cheng, kommandør av B-16s luftstyrke
 Carina Lau – Tam Bing, en oberst sendt til District B-16
 Philip Keung – Yau Tai-long ("Skunk"), et tidligere medlem av B-16s luftstyrke
 Tse Kwan-ho – Dr. Chan Chong-Chung, en forsker
 Janice Wu – Xiao Lü, en korrespondent
 Wan Guopeng – Connor Kwong, medlem av B-16s luftstyrke
 Nick Cheung – Sean Li, leder av District B-16
 Eddy Ko

Referanser

Eksterne lenker 
 

Filmer fra 2022
Kinesiske science fiction-filmer
Hongkongkinesiske actionfilmer
Hongkongkinesiske eventyrfilmer
Postapokalyptiske filmer
Filmer satt i fremtiden
Filmer om utenomjordiske fenomener